Franche-Comté

Franche-Comté je jedna od najmanjih regija u Francuskoj, čini samo 3% ukupnog državnog teritorija. Regija se sastoji od četiri departmana, od kojih je Territoire de Belfort najmanji i u Francuskoj (600 km²). Historija Franche-Comté se kao ime službeno pojavljuje 1366. godine. Ovaj teritorij je bio pod Vojvodstvom Burgundije od 888. godine, a od 1034. godine je dio Svetog Rimskog Carstva. Pokrajina je postala dio Francuske 1477. godine. Od 1556. regija je potpala pod španjolsku vlast, a Francuzi su ponovno zauzeli ovaj teritorij 1668. godine. Ugovorom u Aix-la-Chapelleu, regija je mirnim putem ponovno vraćena Španjolskoj, da bi ponovno, nakon okupacije Francuza 1647. godine, bila vraćena Francuskoj 1678. godine, Ugovorom u Nijmegenu. Administracija Od lokalnih izbora 2004. godine, u regiji je na vlasti Lijeva koalicija stranaka. Geografija Pokrajina na istoku dijeli granicu sa Švicarskom. Unutar države graniči s francuskim pokrajinama: Elzas, Champagne-Ardenne, Burgundija, Rona-Alpe. Gospodarstvo Glavna djelatnost regije je poljoprivreda. Stanovništvo U proteklom stoljeću, drastično se smanjio broj stanovnika u ovoj regiji. Budući da je regija većinom poljoprivredno orijentirana, veliki broj mladog stanovništva se odselio u urbaniziranije sredine. Regija se sastoji od velikog broja sela, od kojih rijetko koje ima više od 500 stanovnika. U pokrajini postoje dvije urbaniziranije sredine, to su grad Besançon i sjeveroistočni dio regije (Belfort, Montbéliard, Héricourt, Delle). Kultura Jezik Uz francuski, manji dio stanovništva govori i regionalni jezik Franc-Comtois. Značajne osobe Gustave Courbet, slikar i političar Édouard Belin, izumitelj Hubert-Félix Thiéfaine, chanteur Victor Hugo, književnik i političar rođen u Besançonu Hilaire de Chardonnet, izumitelj Bernard Clavel, književnik Marcel Aymé, književnik Pierre Joseph Proudhon, utopist Louis Pergaud, književnik Louis Pasteur, izumitelj i kemičar Dominique Voynet, političarka Paul-Émile Victor, istraživač Edgar Faure, političar Claude Joseph Rouget de Lisle, autor Marseljeze Braća Auguste i Louis Lumière, izumitelji kinematografa Armand Peugeot, osnivač Peugeota Jean-Pierre Chevènement, političar Vanjske veze Regionalno vijeće regije Franche-Comté Arhivirano 2006-02-06 na Wayback Machine-u FFMJSCD70 - Fédération Française des Médaillés de Jeunesse et Sport - Haute Saône Službena turistička stranica regije Franche-Comté